b'\n_START_ARTICLE_\nKonfucijanizam\n_START_PARAGRAPH_\nKonfucijan\xc3\xaczam je filozofija temeljena na u\xc4\x8denjima Konfucija (551. pr. Kr. - 479. pr. Kr.), koji je bio va\xc5\xbean kineski filozof, veliki u\xc4\x8ditelj i mudrac. Bio je \xc4\x8dlanom kineske intelektualne i upravlja\xc4\x8dke (upravne) elite, \xc4\x8diji su u\xc4\x8denici zabilje\xc5\xbeili njegov nauk o pravilnom pona\xc5\xa1anju. Rije\xc4\x8d je o slo\xc5\xbeenom sustavu moralnih, socijalnih, politi\xc4\x8dkih i religioznih misli koji je imao veliki utjecaj na kinesku civilizaciju do danas._NEWLINE_Najva\xc5\xbeniji sveti spisi konfucijan\xc3\xaczma su Konfucijeva djela Pet klasika (Knjiga promjena, Knjiga pjesama, Knjiga povijesti, Knjiga obreda, Anali prolje\xc4\x87a i jeseni). _NEWLINE_Hramovi Konfuciju gra\xc4\x91eni su po cijeloj Kini od 2. stolje\xc4\x87a pr. Kr., a njegovo je u\xc4\x8denje tijekom vremena postalo dijelom kineske ideologije.-Stara Kina iznjedrila je nekoliko knjiga mudrosti, koje se onda odre\xc4\x91uju kanonskim, jer predstavljaju temelj daljnjeg razvoja kineske misli. Na njihovim se temeljima zasnivaju i taoizam i konfucijenizam (konfucionizam).'